
3.2. Pretendenta kvalifikācijas prasības
	Izvirzītā prasība
	Iesniedzamie dokumenti

	3.2.1. Pretendents (un tā norādītie apakšuzņēmēji) ir reģistrēts atbilstoši pretendenta reģistrācijas valsts normatīvo aktu prasībām (Latvijas Republikas Uzņēmumu reģistra Komercreģistrā, Latvijas Republikas Valsts ieņēmumu dienesta (turpmāk – VID) Nodokļu maksātāju reģistrā kā saimnieciskās darbības veicējs vai līdzvērtīgā reģistrā ārvalstīs).

Ja piedāvājumu iesniedz piegādātāju apvienība, tad šī prasība attiecināma atsevišķi uz katru piegādātāju apvienības dalībnieku; ja piedāvājumu iesniedz personālsabiedrība, tad šī prasība attiecināma uz personālsabiedrību, kā arī atsevišķi uz katru personālsabiedrības biedru.
Dalība iepirkumā ir brīvi pieejama jebkurai tiesībspējīgai un rīcībspējīgai fiziskai vai juridiskai personai, šādu personu apvienībai (piegādātāju apvienība, personālsabiedrība) jebkurā to kombinācijā neatkarīgi no tās reģistrācijas un darbības vietas, kura tiesīga nodarboties ar uzņēmējdarbību.


	3.2.1.1. Pretendenta parakstīts pieteikums dalībai Atklātā konkursā (nolikuma 1. pielikums) un apliecinājums par neatkarīgi izstrādātu piedāvājumu (nolikuma 2.pielikums). 
3.2.1.2. Pretendenta pārstāvja ar pārstāvības tiesībām izdota pilnvara (apliecināta kopija) citai personai parakstīt pieteikumu un/vai iepirkuma līgumu, ja tā atšķiras no Latvijas Republikas Uzņēmumu reģistra Komercreģistrā norādītā.
3.2.1.3. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pretendenta pieteikumu dalībai iepirkumā paraksta katras personas, kas iekļauta piegādātāju apvienībā, pārstāvis ar pārstāvības tiesībām.
3.2.1.4. Informāciju par pretendentu, kas ir reģistrēts Latvijas Republikas Komercreģistrā, iepirkumu komisija pārbauda Uzņēmumu reģistra mājas lapā https://info.ur.gov.lv/. Informāciju par pretendentu, kas ir fiziska persona un Latvijas Republikā ir reģistrēta kā saimnieciskās darbības veicēja VID nodokļu maksātāju reģistrā, iepirkuma komisija pārbauda VID mājaslapā sadaļā “Saimnieciskās darbības veicēji, VID reģistrētās juridiskās personas un citas personas” https://www6.vid.gov.lv/SDV 
3.2.1.5. Ja pretendents ir reģistrēts ārvalstīs, tad pretendents tā reģistrāciju apliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu). 

	3.2.2. Pretendentam pēdējo 5 (piecu) gadu laikā (2021., 2022., 2023., 2024., 2025.) un 2026. gadā līdz piedāvājuma iesniegšanas dienai  ir pieredze  vismaz 2 (divu) sabiedrības izpratnes un informēšanas kampaņu (turpmāk – kampaņa[footnoteRef:1]) īstenošanā, no kurām vismaz 1 (viena) ir sociālās labklājības vai sociālo pakalpojumu, sabiedrības veselības vai veselības aprūpes jomā, kas iekļauj šādus elementus: kampaņas stratēģijas izstrāde, radošais koncepts un publicitātes nodrošinājums, un vismaz vienas īstenotās kampaņas līgumcena ir ne mazāk kā            70 000 EUR (septiņdesmit tūkstoši euro) bez PVN (kampaņām jābūt pabeigtām). [1:   Kampaņa, kas balstīta uz  integrētas komunikācijas pieeju, nodrošinot koordinētu komunikācijas aktivitāšu kopumu, kurā dažādi komunikācijas kanāli (digitālā komunikācija,  sociālie mēdiji, reklāma, tematiski pasākumi, sabiedriskās attiecības u.tml.) tiek izmantoti savstarpēji papildinoši, nodrošinot vienotu komunikācijas vēstījumu un efektīvu mērķauditorijas sasniegšanu.

] 


Pieredzes prasības var tikt izpildītas viena vai vairāku līgumu/projektu ietvaros. 

Ja piedāvājumu iesniedz piegādātāju apvienība, tad šī prasība attiecināma atsevišķi uz katru piegādātāju apvienības dalībnieku; ja piedāvājumu iesniedz  personālsabiedrība, tad šī prasība attiecināma uz personālsabiedrību, kā arī atsevišķi  uz katru personālsabiedrības biedru.
	[bookmark: _Hlk173242558]3.2.2.1. Pretendenta sagatavots pieredzes apraksts (nolikuma 4. pielikums). 
3.2.2.2.   Pasūtītāja pozitīva atsauksme par katru pieredzi apliecinošo  sniegto pakalpojumu vai jebkurš cits dokuments, kas apliecina pieredzes aprakstā norādīto informāciju un atbilstību 3.2.2. apakšpunktā izvirzītajām prasībām.*

*Atsauksmē vai jebkurā citā dokumentā, kas apliecina pretendenta pieredzes aprakstā (nolikuma 4. pielikums) norādīto aktivitāti jābūt norādītai informācijai par informatīvās kampaņas ilgumu, dalībnieku skaitu un sasniegtajiem rezultātiem.
* Ja pretendents ir sniedzis pakalpojumu pasūtītājam – Labklājības ministrijai, tad pretendents var neiesniegt pieredzes apliecinošus dokumentus.


	3.2.3. Ja Pretendents balstās uz citas personas iespējām, lai apliecinātu savu atbilstību nolikumā noteiktajām kvalifikācijas prasībām, pretendentam jāpierāda, ka viņa rīcībā būs nepieciešamie resursi.
Pretendents var balstīties uz citas personas iespējām tikai tad, ja šī persona sniegs pakalpojumu, kura izpildei attiecīgās spējas ir nepieciešamas. 
	3.2.3.1.Informācija par personām, uz kuru iespējām pretendents balstās, atbilstoši nolikuma 8. un 9. pielikumā noteiktajam vai vienošanās par nepieciešamo resursu nodošanu Piegādātāja rīcībā, norādot, kādi resursi pretendenta rīcībā tiks nodoti (ja pretendents balstās uz citu personu tehniskajām un profesionālajām iespējām).


	3.2.4. Ja pretendents ir piegādātāju apvienība, tad pretendentam jāpierāda katra piegādātāju apvienības dalībnieka piedalīšanās iepirkuma līguma izpildē, saistības Iepirkuma realizācijā un atbildības sadalījums. 
	3.2.4.1.Piegādātāju apvienības dalībnieku parakstīts apliecinājums vai vienošanās, kas apliecina katra piegādātāju apvienības dalībnieka piedalīšanos iepirkuma līguma izpildē, saistības Iepirkuma realizācijā un atbildības sadalījumu.

	3.2.5. Ja pretendents ir piegādātāju apvienība, tad tai jāapliecina, ka gadījumā, ja piegādātāju apvienībai tiks piešķirtas iepirkuma līguma slēgšanas tiesības, piegādātāju apvienība izveidosies  atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu. 
	3.2.5.1.Pretendenta apliecinājums, ka gadījumā, ja piegādātāju apvienībai tiks piešķirtas iepirkuma līguma slēgšanas tiesības, tā izveidosies atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu, 15 (piecpadsmit) darba dienu laikā pēc iepirkuma līguma slēgšanas tiesību piešķiršanas. Par minēto jāinformē Pasūtītājs, iesniedzot attiecīgo dokumentu (piemēram, sabiedrības līguma oriģinālu vai apliecinātu kopiju).

	3.2.6. Pretendentam jānorāda visus apakšuzņēmējus un apakšuzņēmēja apakšuzņēmējus, kurus piesaistīs iepirkuma līguma izpildē.
 
Ar apakšuzņēmēju ir saprotama pretendenta nolīgta persona vai, savukārt, tās nolīgta persona, kura veic darbus iepirkuma līguma izpildei.
	3.2.6.1. Informācija par pretendenta apakšuzņēmējiem (nolikuma 8.pielikums), norādot katram apakšuzņēmējam izpildei nododamo līguma daļas apjomu no kopējā līguma apjoma.
3.2.6.2. Apakšuzņēmēja apliecinājums (nolikuma 9.pielikums) par tā gatavību veikt tam izpildei nododamo līguma daļu, papildus pievienojot dokumentu, kas apliecina apliecinājumu parakstījušās personas tiesības pārstāvēt attiecīgo personu iepirkuma ietvaros, ja tā atšķiras no Latvijas Republikas Uzņēmumu reģistra Komercreģistrā norādītās.



3.3. Prasības pretendenta piedāvātajiem speciālistiem
	3.3.1. Pretendents iepirkuma līguma izpildē nodrošina  vismaz šādus speciālistus ***:

1)Projekta vadītājs, kurš vienlaicīgi ir kontaktpersona sadarbībai ar Pasūtītāju iepirkuma līguma izpildes laikā un kuram ir:
- vismaz augstākā akadēmiskā vai otrā līmeņa profesionālā augstākā izglītība;
- pēdējo 3 (trīs) gadu laikā (2023., 2024., 2025.) un 2026. gadā līdz piedāvājuma iesniegšanas dienai ir vadījis vismaz 2 (divas) kampaņas[footnoteRef:2], kas iekļauj šādus elementus: kampaņas stratēģijas izstrāde, radošais koncepts un publicitātes nodrošinājums  (kampaņai jābūt pabeigtai). [2:  Kampaņa, kas balstīta uz  integrētas komunikācijas pieeju, nodrošinot koordinētu komunikācijas aktivitāšu kopumu, kurā dažādi komunikācijas kanāli (digitālā komunikācija,  sociālie mēdiji, reklāma, tematiski pasākumi, sabiedriskās attiecības u.tml.) tiek izmantoti savstarpēji papildinoši, nodrošinot vienotu komunikācijas vēstījumu un efektīvu mērķauditorijas sasniegšanu. 




] 


2)Radošais direktors, kurš pēdējo 3 (trīs) gadu laikā (2023., 2024., 2025.) un 2026. gadā līdz piedāvājuma iesniegšanas dienai ir vadījis vismaz 2 (divu) kampaņu[footnoteRef:3] radošo risinājumu[footnoteRef:4] izstrādi un īstenošanu. [3:  Sk.atsauci Nr.2]  [4:  Radošs risinājums -speciālista izstrādāts komunikācijas produkts vai koncepts, kas radīts konkrētas kampaņas vai komunikācijas aktivitātes ietvaros un ietver unikālu radošu ideju, vēstījuma interpretāciju vai vizuālo izpildījumu. Par radošiem risinājumiem uzskatāmi, piemēram, kampaņas koncepti, saukļi, vizuālās identitātes, video stāsti, reklāmas materiāli, digitālā satura formāti, sabiedrības iesaistes aktivitātēs, pasākumu koncepcijas un citi komunikācijas risinājumi.] 


3)Satura veidotājs un sabiedrisko attiecību speciālists, kuram ir:
- vismaz augstākā akadēmiskā vai otrā līmeņa profesionālā augstākā izglītība komunikācijas zinātnē vai sabiedriskajās attiecībās vai humanitārajās, vai sociālajās zinātnēs;
- pēdējo 3 (trīs) gadu laikā (2023., 2024., 2025.) un 2026. gadā līdz piedāvājuma iesniegšanas dienai ir realizējis vismaz 2 (divu) kampaņu[footnoteRef:5] publicitātes satura izstrādi un nodrošinājis to publicitāti (preses relīžu, sadarbība ar medijiem, komunikācija sociālajos tīklos u.c.) (kampaņām jābūt pabeigtām), t.sk. vismaz 1 (viena) kampaņa sociālās labklājības vai sociālo pakalpojumu, sabiedrības veselības vai veselības aprūpes jomā. [5:  Sk.atsauci Nr.2] 

4)Vismaz 1 (viens) eksperts nediskriminācijas jomā, jautājumos par dzimumu līdztiesību, personu ar invaliditāti vienlīdzīgām iespējām, nediskrimināciju vecuma, etniskās piederības, reliģiskās pārliecības un seksuālās orientācijas dēļ, kuram ir:
- vismaz augstākā akadēmiskā vai otrā līmeņa profesionālā augstākā izglītība sociālajās vai humanitārajās zinātnēs
- un iepriekšējo pēdējo 3 (trīs) gadu laikā (2023., 2024., 2025.) un 2026. gadā līdz piedāvājuma iesniegšanas dienai ir vismaz viena no šādām pieredzēm:
- autora vai līdzautora pieredze vismaz 2 (divu) informatīvu materiālu, kura rezultātā ir sagatavots strukturēts dokuments (piemēram, pētījums, metodika, vadlīnijas, rokasgrāmata vai ziņojums, kas ietver jautājuma analītisku izvērtējumu, priekšlikumus un praktiskus ieviešanas risinājumus) izstrādē par nediskriminācijas jautājumiem, īpaši personu ar invaliditāti vienlīdzīgu iespēju un nediskriminācijas jomā;
vai
· eksperta un/vai lektora pieredze vismaz 2 (divos) informatīvi izglītojošos pasākumos (piemēram, mācību kursā, lekcijā, seminārā, diskusijā, konferencē u.tml.) par nediskriminācijas jautājumiem, īpaši personu ar invaliditāti vienlīdzīgu iespēju un nediskriminācijas jomā;
vai
· sadarbības pieredze ar valsts vai pašvaldību tiešās vai pastarpinātās pārvaldes iestādēm politikas plānošanā vai īstenošanā, sniedzot vismaz 2 (divas) konsultācijas par nediskriminācijas jautājumiem, īpaši personu ar invaliditāti vienlīdzīgu iespēju un nediskriminācijas jomā;

vai
· autora vai līdzautora pieredze vismaz 2 (divu) publikācijām vai rakstiem par nediskriminācijas aspektiem, kas ir publiski pieejami plašsaziņas līdzekļos (tiešsaistes medijos vai drukātajos izdevumos) vai recenzējamos zinātniskajos izdevumos.

***Norādītie speciālisti līguma izpildē vienlaikus var pildīt ne vairāk kā divas lomas, ja speciālistam ir izvirzītajām prasībām atbilstoša izglītība un pieredze

Pretendents līguma izpildei var piesaistīt citus speciālistus, jomas ekspertus, ja tas nepieciešams kvalitatīva līguma izpildei.
	3.3.1.1. Iesaistīto speciālistu saraksts (nolikuma 5. pielikums).

3.3.1.2. Katra speciālista pieredzes (dzīves gaitas) apraksts (nolikuma 6. pielikums)*.

3.3.1.3. Speciālista iegūto izglītību un/vai profesionālo kvalifikāciju apliecinošu dokumentu kopijas (ārvalstīs iegūtas izglītības apliecināšanai pievieno ārvalstīs izdotus dokumentus vai to atvasinājumus kopā ar tulkojumu latviešu valodā). 

3.3.1.4. Katra speciālista apliecinājums par apņemšanos piedalīties līguma izpildē līguma noslēgšanas gadījumā (nolikuma 6. pielikums).


*Speciālista pieredzes aprakstā jānorāda pietiekama un pārbaudāma informācija, lai Pasūtītājs varētu pārliecināties par speciālista atbilstību Atklāta konkursa nolikuma prasībām, tostarp, ja attiecināms, norādot tīmekļa vietnes vai citus publiski pieejamus avotus, kuros iespējams pārbaudīt dalību projektos, to apjomu un speciālista veikto darbu.



3.4. Pretendentam līguma izpildei jānodrošina profesionālus personāla resursus ar atbilstošu augstāko izglītību un profesionālo pieredzi. Katrs no nolikuma 3.3. apakšpunktā norādītajiem speciālistiem Iepirkuma līguma izpildē var ieņemt ne vairāk kā divu ekspertu lomu.
3.5. Pretendents 3.3. apakšpunkta prasību izpildei nedrīkst piesaistīt Krievijas Federācijas pilsoņus.
3.6. Visiem nolikuma 3.3. apakšpunktā norādītajiem speciālistiem ir jābūt spējīgiem komunicēt latviešu valodā. Gadījumā, ja kāds no speciālistiem nespēj komunicēt latviešu valodā, pretendentam ir jānodrošina tulka pakalpojumi, un ar tulkošanu saistītās izmaksas iekļaujot finanšu piedāvājumā, neatšifrējot tās atsevišķi. 
3.7. Pretendentam ir jānorāda pieredze par katru no 3.2.2. apakšpunktā minēto kvalifikācijas prasību. Pieredzi var apliecināt viena vai vairāku līgumu ietvaros. 
3.8. Ja pretendents ir piegādātāju apvienība, tad pretendentam kopumā jāatbilst nolikuma 3.2. un 3.3. apakšpunktos noteiktajām prasībām.

